ንክልል ኣምሓራን ኦሮሚያን ዘመሓድሩ ውድባት፡ ሓድሽ ስሞም ሒዞም ናብዚ ጉባኤ ክኣትው እንከለዉ፡ ህወሓትን ደኢህዴንን ድማ ነባር ስሞም ኣይለወጡን። ገለ ወሃብቲ ሪኢቶ፡ ካብዚ ተበጊሶም፡ ኣብ መንጎ ኣባላት ኢህወዴግ ምርሕሓቕ ክፍጠር ዶ ይኸውን ክብሉ ሕቶ የልዕል ኣለዉ። ጀነራል ጻድቃን ገብረትንሳኤ፡ ኣብ መንጎ ውድባት ኢህወዴግ "ኣፈላላይ" ይፍጠር ከምዘሎ ይዛረቡ። "ኣብ መንጎ እቶም ንኢህወዴግ ዘቖሙ ውድባት፡ ኣዝዩ ገፊሕ ናይ ስነሓሳብ፣ ኣወዳድባን ፖለቲካዊ ዝንባለን ኣፈላላይ ይፍጠር ከምዘሎ እየ ዝርኢ" ኢሎም። ጎንፂ ቤንሻንጉል ጉምዝ፡ ልዕሊ 72 ሽሕ ሰባት ኣፈናቒሉ ኢትዮጵያውያን ብዕጡቓት ኣይኤስ ተቐቲሎም ኤርትራ ካሕሳ ሓቲታ ንገድሊ ዝሰዓረ ተጋዳላይ ቢቢሲ ዘዘራረቦም ኣባል ፈፃሚ ስራሕ ህወሓት ኣይተ ጌታቸው ረዳ ግን፡ ንኢህወዴግ ሓደ ዝገብሮ "ፕሮግራምን ሕገደንብን እዩ" እዚ ፕሮግራም ድማ ኣይተለወጠን በሃሊ እዮም። "ህወሓት ስም ለዊጥኩም ኢሉ ምስኣቶም ዝፃልኣሉ፡ ንሳቶም ድማ ንህወሓት ስም ዘይለወጥካ ኢሎም ዝበኣስሉ ምኽንያት ኣይህሉን" ኢሎም። ንጀነራል ፃድቃን ግን እዚ ናይ ስምን ኣርማን ለውጢ "ተራ ለውጢ" ኣይኮነን። "ብድሕሪኡ ናብኡ ዝደፍእ ኣተሓሳስባ ዘሎ እዩ ዝመስለኒ። እዚ ኣተሓሳስባ ክሳብ ክንደይ ክተዓረቕ ይኽእል ዝብል ድማ ኣብዚ ጉባኤ ዝረአ እዩ" ይብሉ። ህወሓት ለውጢ ገይሩ ድዩ?
